Әбдуррахман әс-Сағди

Әбдуррахман ибн Насыр ибн Абдуллаһ ибн Насыр ибн Хамд әс-Сағди ()  (1889-1956) — Бану Тамим әулетінен шыққан атақты тәпсірші ғалым, фақиһ. Һиджра бойынша 1307-ші жылы Мухаррам айының 12-інде әл-Қасым ауданындағы Унайза қаласында дүниеге келген. Оның шешесі ол туғаннан кейін 3 жылдан кейін, ал әкесі 6 жылдан кейін қайтыс болып ата-анасынан жетім болып өседі. Әкесі білімді және тақуа адам болып, Унайза мешітінде имам болған. Жастайынан білімге деген талпынысымен ерекшеленген ол 11 жасында Құранды толығымен жаттап бітіреді. Көптеген шариғат ғылымдарын оқып 23 жасынан сабақ беретін дәрежеге жетеді. Шейх Әбдуррахман әс-Сағди Ислам мен Сүннет жолында өмір бойы еңбек етіп, өзінен кейін көптеген шәкірт қалдырды. Олардың ішіндегі ең атақтыларының бірі: шейх Мұхаммед ибн Салих әл-Усәйминhttp://www.binsaadi.com/index.php?action=pages&id=2  Шейх әс-Сағдидің ресми сайтындағы өмірбаяныhttp://www.islamhouse.com/p/90329 "Шейх Әбдуррахман әс-Сағдидің қысқаша өмірбаяны"; Эльмир Кулиев

 Ұстаздары 
Бастапқыда білім алған ұстаздары
Шейх Мұхаммед ибн Абдуль-Кәрим әш-Шибәл
Шейх Абдуллаһ ибн Аид - Унайза мешітінің имамы; Мекке мен Мысырың ғалымдарынан білім алған, Нәджд ғалымдарынан, оның ішінде шейх Абдуллаһ Әбу Батыннан білім алған
 Кейінгі қстаздары 
Шейх Ибраһим ибн Джасир - Дамаскта, Наблустағы ханбали ғалымдарынан білім алған ғалым
Шейх Сағб ибн Абдуллаһ әт-Тууәйджури
Шейх Әли ибн Мұхаммед әс-Санани
Шейх Әли ибн Насыр ибн Уәди - хадис ілімінің ғалымы; Үндістандағы шейх Назир Хусейн мен шейх Сиддиқ Хасаннан хадис ғылымын үйренген
Шейх Мұхаммед әл-Абдуллаһ Әли Сәлим
Шейх Мұхаммед Әмин әш-Шинқити
Шейх Салих ибн Усман - Унайза қаласының қазысы болған; шейх Әбдуррахман әс-Сағди өз білген затының көбін осы шейхтен оқып, ол дүниеден озғанға дейін қасында болып білім алған
Шейх Мұхаммед ибн Абдуль-азиз ибн Маниғ - Бағдатта, Басрада, Мысыр мен Дамаскта оқыған, көптеген танымал еңбектердің авторы
Шейх Ибраһим ибн салих ибн Ғиси - Ирак пен Үндістанда білім алған ғалым; шейх әс-Сағди одан хадис кітаптарын риуаят етуге рұқсат алған

 Шәкірттері 
Шейх әс-Сағдидің көптеген шәкірті болды. Олардың ең танымалдары:
Шейх Сүлеймен ибн Ибраһим әл-Бассам
Шейх Мұхаммед әл-Усәймин - атақты ғалым
Шейх Абдуллаһ ибн Абдуль-Азиз ибн Ақиль - Сауд Арабиясының Жоғарғы Сотының мүшесі
Шейх Абдуллаһ ибн Әбдуррахман ибн Салих әл-Бассам - Үлкен Ғалымдар кеңесінің мүшесі

 Шығармалары 
"Тәйсир әл-Кәрим әр-Рахман" (Құран Кәрімнің тәпсірі)
"Қауль әс-сәдид" ("Китаб әт-тәухид" кітабының түсіндірмесі)
және т.б.

 Дереккөздер 

 Сыртқы сілтемелер 
BinSaadi.com - шейхтің ресми сайты 

 Тағы қараңыз 
Мұхаммед әл-Усәймин
Ибн Баз

Санат:Ислам
Санат:Дін
Санат:Ислам тұлғалары
Санат:Сәләфилер